Diari Oficial de la Generalitat Valenciana


Sumari del DOGV 3814, del 14-08-2000 (2000/6667)

RESOLUCIÓ de 4 d'agost de 2000, de la Conselleria de Benestar Social, per la qual es modifiquen els crèdits amb què es financen els serveis socials regulats en l'Ordre de 15 de desembre de 1999, i determinats per la Resolució de 7 de febrer de 2000.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6667


Data del document
:   04-08-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * servei social
    * suport econòmic

RESOLUCIÓ de 4 d'agost de 2000, de la Conselleria de Benestar Social, per la qual es modifiquen els crèdits amb què es financen els serveis socials regulats en l'Ordre de 15 de desembre de 1999, i determinats per la Resolució de 7 de febrer de 2000. [2000/X6667]
  
El 15 de desembre de 1999 es va dictar l'Ordre de la Conselleria de Benestar Social, per la qual es regulaven i convocaven ajudes en matèria de serveis socials per a 2000 (DOGV núm. 3.660, de 5 de gener de 2000). Aquesta ordre va ser tramitada pel procediment anticipat, d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual cosa el finançament de les ajudes allí previstes va quedar condicionat a l'aprovació dels crèdits corresponents mitjançant la Llei de Pressupostos per a 2000, en les Corts Valencianes.
  
En aprovar la Llei 10/1999, de la Generalitat Valenciana, de Pressupostos per a l'exercici 2000, d'acord amb el que estableix la disposició transitòria de l'Ordre abans esmentada, i de conformitat amb al número 11 de l'article 47 de la Llei d'Hisenda Pública , text refós, es va procedir, mitjançant Resolució de 7 de febrer de 2000, de la consellera de Benestar Social (DOGV núm. 3.689, de 16 de febrer de 2000), a donar publicitat als crèdits i a les línies destinades a finançar els serveis socials regulats en l'Ordre de la Conselleria de Benestar Social, de 15 de desembre de 1999.
  
Finalment, en transcórrer una part de l'exercici pressupostari, ateses les sol·licituds d'ajudes presentades i a la vista de les noves necessitats, és necessària una nova distribució dels crèdits, tot havent d'incrementar aquelles línies de subvenció per a les quals hi ha expedients pendents de tramitació.
  
Per tant, segons el que s'hi ha exposat i en compliment de l'últim paràgraf de la resolució citada, resolc:
  
Primer
  
Modificar la quantia de les línies de subvenció que tot seguit es detallen:
  
- Denominació: ?Programes d'Acció Comunitària-
  
- Línia de subvenció: 1827-403/00
  
- Consignació pressupostària: increment de 37.250.805 PTA, i passa de 92.343.20 PTA a 060.853.277 PTA.
  
- Denominació: ?Programes de Tercera Edat-
  
- Línia de subvenció: 2188-408/99
  
- Consignació pressupostària: increment de 70.358.316 PTA, i passa de 05.115.038 PTA a 862.956.871 PTA.
  
- Denominació: ?Integració Social Poble Gitano-
  
- Línia de subvenció: 1331-411/00
  
- Consignació pressupostària: increment de 1.334.384 PTA i passa de 554.523.235 PTA a 089.781.516 PTA.
  
Segon
  
Publicar aquesta resolució en el Diari Oficial de la Generalitat Valenciana.